2 IMVO ZABANTSUNDU (NATIVE OPINION). June 13, 1389.

IZAZISO NGE “MVO.”

Umzi wakowetu mawuyi qondisise kakuhle indlela yokuhlaulela

‘IMVO ZABANTSUNDU”

ukuba intlaulo

Erolelwa Ikwata, xa ifike kwange nyanga yokuqala 3s.

Erolelwa Ikwata, ifike emva kwenyanga yokuqala 3s. 6d.

Kuvulelekile ukuba otandayo awuhlaulele wonke unyaka kwa usaqala. Intlaulo yonyaka ifike kwa usaqala, 12s.

Ngangoko kunokwenzeka intla­ulo itunyelwa nge Money Order efunyanwa kwi Post Offices.

Iveki.

Ngobusuku bo-Mvulo u Mr. Enoch Ngesi wase Kimberley wenze idinala kwa Bhuluneli, wamema amanene atile akona. Aya. Pambili nto zakowetu. Siyambulela u Mr. Ngesi ngokuza kufundisa lompi yase Gqubeni imikwa emihle.

Abalesi beta singa bangake basiqwalasele isaziso se *Mvo* esingentla komhlati we Veki.

Amagosa Emvo ayabongozwa ukuba aba­ntu abagoseleyo aba mali zisemva ahlangane nabo bahlaule. Sikwinyanga yokupela ngoku e Kwateni.

U Col. Griffith ungenisa umteto omtsha e Palamente wokuba kongezelelwe inani labameli e Palamente bemimandla ye Tembuland ne East Griqualand. Ngamana wapumelela.

Ibandla lase Kruisfontein (Depente) ngase Humansdorp libuta imali ukumisa isikhumbuzo somfundisi walo umfi u Rev. H. Ferreira.

I Burnshill ibinentlanganiso ngo- Mvulo ukukangela amacebo nge Pasi yagqiba kwelokuba ivisisane neyase Qonce intlanganiso. Yaye ilila ngobufutshane bexesha.

Ipalamente yase Natal irnisele ukuba uloliwe wakona aye e Stanger eselunxwemeni ukuya kwa Zulu. Ubude bololiwe zimayile ezi 30.

Imvula ezinobom ziwe kumahlulo wase Humansdorp ngobusuku bo-Mgqibelo ne Sabata engapaya.

E Boshof (Free State) kutiwa kufe 400 abantu kwisituba seminyaka emibini siSifo somqala.

U General Nixon uroxile kumnyadala wesihlalo esishiywe ngu Mr. W Savage kwindln ybngwevu ukuba kungene u Mr. Wilmot wase Rini.

Ningasikangela isaziso nge Kays Labantsundu, Eqonce esikwipepa lana mhla.

Ama Wesile antsundu omjikelezo wase Qonce ayakuba nembuto ye Ti ngolwesi Hlanu olu, ngokuhlwa, ukwenza ituba; lokubulisa umfundisi omtsha u Rev. P Mpinda.

Nanamhla izidumbu zababulewi ngonogumbe e Pennsylvania, zisanqikwa pantsi kwezindlu ezawayo.

Ipalamente yase Free State ivoti ukuba angambiwa uloliwe wase Betoloya e Bloemfontein obefunwa li Monti.

Ilokeshoni yabantsundu base Mont ekwi East Bank iyafuduswa. I Counci iti ayibanyanzeli, kodwa Izindlu ezintshi ziyakwakiwa kwisiza esitsha.

Ipalamente yase Transvaal ibapumele umhlahlo ababhali bendaba ze Koranti kuba bebhengeza amahlebo. Ibideyavu melana kwelokuba ingenise nge tikit enyula ukubangenisa. Ababhali abazi tabatanga itikiti basuke bagqibe kwelo kungena ngapandle kwazo benziwe aba kwenziwayo. Umzi uhleli kakubi Pretoria ngesisenzo.

U Rev. J. Stegman, no Mrs. Dlakiy; bagqite apa e Qonce ngo-Mvulo ukuy kuqala umsebenzi wabo e Natal. Bape lekelelwa luluvo lomzi wonke wakowabo kweli olubanqwenelela impilo nempu melelo emsebenzini wabo omkulu. I Mr. Dlakiya utshate ngolwesi-Ne lwevek egqitileyo no Miss M. Mama, intomb ka Rev. B. Mama wase Rura.

U Rulumeni ugqibe kwelokuba ahlo mele isikula sokufundisa ukulima kwi nkundla yemfundo eyi Gill College Somerset East, nase Rini. I Professor entsha e Gill College iyakuwuqala kwa ngo July umsebenzi.

Umxhosa obexhonywa e Pretoria ute selerwitshiwe wapila 20 minutes. Oko kuhle ngokuti kanti umxhomi akawazi umsebenzi.

Ngokwesicelo sentlanganiso yase Qonce, Umpatiswa-Bantsundu uyiroxisa isituba seveki ingxoxo ye Pasi e Palamente.

Amadoda amahlanu — Umlungu, Slamsi, ama Bhastile amabini, no Mxho sa—abehamba ngekali amatatu, amabini eRwele, kute xa kupi ukusinga ngas Free State apanga isibini samadoda antsundu abevela e Dayimani. Eny ipangwe £60 etiye £3. Sipambi. kwama tyala eso sihlanu ngokubanjwa ngam polisa.

Abemi bezi zixeko, Madrid, New York Brest, baxela ezokuba bawuve uzamaza ma umhlaba ekuzeni kufa kweveki egqitileyo

 Imvo Zabantsundu,

NGOLWESI-NE, JUNE 13, 1889.

Isimo Sengxoxo ye Pasi.

LOMCIMBI umi kamnandi ngoku. Wonke umzi ontsundu uyashukuma, wenza intlanganiso, umoya’mnye wonke, utumela ingcingo e Kapa ku Bapatiswa, nakumalungu. Hayi ukufaneleka! Kwelinye icala u Rulumeni uya wumema umzi ukuba uzipalaze imvo zawo, ukuze uguqulwe umteto ube yinto abanga ungayiyo abantsundu. Zitsbo ingcingo eziseloko zifika kwintlanganiso yase Qonce. Olwayizolo oluvela ku Sir Gordon naku Mr. Schermbrucker lolokuba ingxoxo uyishenxisele kwiveki ezayo u Mr. De Wet ukwenzela tina ituba. Asibantu badla ngokuba nento eninzi yakuncoma ko Sir Gordon. Namhla kodwa siya bancoma benze imfanelo kumzi wakowetu ukuroronya uluvo lwawo. Nantso into yenu mabandla akowetu. Basabanjwe yintonina abatunywa?

Amanqaku.

Unyulo lwe Sibonda sase Mgqwakwebe wakwa Mdingi ngolwesi-Hlanu, lupumelele ekwalatweni ko Mr. Jacob M. Dikweni ngevoti ezi 37; u Mr. Thos. Sambula, obebekwe pambili ngabachase u Mr. Dikweni, ufumene ivoti ezisixenxe. Sivuya no Mr. Dikweni ngokwamkela esisalatiso sokuba umzi wakowabo uyamtemba. Ibikade ibubudidi nezantya ngokunyulwa kwe sibonda salomzi, esisixenxe sisiba sona ububonda base sikolweni bubobomntu oligosa le Ramente. Kakade ibilulahleko lonto, kuba ubugosa base Wesile liwonga lase Lizwini elingabambene nganto nombuso yaye kunjalonje igosa lisalatelwa umnyaka omnye, kuba ngenkankulu ukuba Iide libe minyaka mitatu. Lonto yomnyaka yayisenzelwa ukuba lingazicingeli ukuba “lingumntu omkulu bo.”

Ngentlanganiso yo Manyano eyalatelwe Emgqwakwebe, sifumene lenteto kwi Titshala yakona: — Ndibone kwipepa lako legqitileyo isaziso sentlanga­niso Yomanyano Ngemfundo ukuba iyakuba lapa Emgqwakwebe. Ndanditete nono Bhala, ndati ayimele kuba lapa, kuba ayamkelwe, kwabonakaliswa nasemapepeni indawo ezaziyichasa. Intlanganiso, ukungafuneki ukuba ibelapa. Ndiba mna intlanganiso inyanzelwa kwindawo eziyamkelayo, ibe nakona yamkelwe yititshala enemvisiswano nabantu bomzi abatile. Ke le yalapa igxotwa nje, niyinyanzela kubanina ke? Kodwa ke anditsho ukuti ndingapikisa izimvo zamalungu xa efuna Ndisaxela okokwam ukubona, nokuba kuziwe nditi mna, zeniti nisiza, nibe niya kukhulula kwa Xiniwe, zeseniyihambela ngamahashe indlu yecawa leyo ke; niyiqondisise lento kakuhle malungu abekekileyo.”

ISIMILO.

Isimilo yeyona nto umntu unakumbona ngayo into ayiyo nokuba unjanina.

Abanye abantu balihlazo kubazali babe kwanakwizihlobo zabo ngenxa yokonakala kwezimilo zabo. Yiyo kanye lento bati abantu bezalana basuke bangazani, bahlambane ngenxa yokungahlangani kwezimilo zabo. Abanye aba­ntu bazizihombo kubazali nakwizihlobo zabo ngenxa yezimilo zabo ezihle nezitandekayo. Ewe bafanele abazali ukuzidla ngabo, ngokuba babeka umzekelo omhle pambi kwelizwe, ngokungapezulu bazidla ngabo ngenxa yokuba kutyatyamba iziqamo zemfundiso abebezihlwayele kubantwana babo, kanjalo bayabona ukuba imfundiso zabo azibanga lilize.

Yinto elula kunene kumntu ontsundu ukulinga ukutshonisa nokungcoliss isimilo esihle somnye umntu ngapandle kwesizatu. Ungeva umntu eteta ukutanda ngomnye umntu emxoka, kupela efuna ukuugcolisa isimilo sake esihle ngenxa yokusimonela kuba engenakusifumana. Esenjenjenje uyazi kakuhle ukuba uyamdyoba umntu lowo ateta ngaye, ngokudlulisileyo ezizinto aziloqayo akangeze azitete pambi kwake kuba zingeyiyo inyaniso.

Isimilo esihle somntu ngesihlonelwa kuba singumzekelo omhle kwabo bazimilo zirazukileyo. Isimilo esihle yinto enqabileyo ayifumana nzima umntu Kunzima nje ukusifumana kulula kanyt ukupulukana naso ubunaso, kananjalo isimilo sako esihle singcolisiwe nangayipina indlela kunzima ukusihlambulula ewe sisipako esingasoze silibaleko kuwe nase bantwini opile nabo nokuba ubuyawayinina ngalo lonke ixesha usekwel hlabati. Ngakooko abantu ngebelumka ukungcolisa izimilo zabanye abante kwimbuto abasakuba bekuzo nokubi kupina.

Lento yokungcolisa isimilo somnyi umntu ngabom ngapandle kwesizati kukade itetwa ngamadodana atile aps e Bhayi abona ukuba akuko ndlela yozipelise lentlondi imbi kangakanam kuba ibangwa likwele nomona. Kupeke into eyakuyipelisa kukuba ati lowo usimilo singcolisiweyo ammangalek umngcolisi lowo wesimilo sake. Okunye aye kumteteleli aze amenze asayim uxolo luze lushicilelwe emapepeni enda ba ukuze ubuxoki bake bubengezeke elizweni, ahlale esaziwa ukuba ulixoki Okukwenjenje ndifuna ukotusa abobanti bangayazelento lento isisimilo somnye umntu.

Ndim.—Xakalashe.

I PALAMENTE.

IPASI ELUKUNI.

Kweleveki egqitileyo siwupakele umzi indaba zemini yokuqala yengxoxo ye Pasi Engqongqo eyayi ngo 27 May. Namhla saneka ingxoxo yosuku lwesibini olwesi Hlanu, 31 May, eyavulwa ngu

Mr. LE ROEX (Victoria West) ote nga. lomteto we Pasi u Rulumeni uzama ukunqanda ama Xhosa ukuba angebi. Elinye icebo ibikukuba angafundiswa ukubhala, kuba akukwazi ukubhala uba ngokubhala incwadi.

Mr. WARREN (King William’s Town) ute izimvo zake kulomcimbi ziguqukile ngale minyaka mitatu. Into efunekayo kukuqinisa umteto we pasi yoqubayo, kwano wamadungudwane. Akasakuba nako ke ukuwuxhasa lomteto.

Mr. SCHERMBRUCKER (King William’s Town) ute ubezimisele ukungateti ubangwa ngamanqaku omhlobo wake lowa uhleli kweliya cala (Mr. Warren) ukuba eme awise uluvo lwamafama ase Qonce. Ilungu elibekekileyo lase Rini lilese izigqibo zama. fama. Ifama elawungenisayo lomcimbi entlanganisweni yawo ngu Mr. Robert Warren owati mauqiniswe ngapezulu umteto wokuquba. Kodwa ikwa ngu Mr. Robert Warren owamqononondisa kwintlanganiso yamafama awayeko kuyo ngemfaneko ye Pasi. Kuzo zonke intlanganiso zamafama kuseloko kulilwa nge Pasi. U Rulumeni uzama ukukhusela amafama nabamnyama ukuba bangakatazwa. Akayiboni yena; indawo ekutiwa lomteto uya kumbandezela ontsundu, kuba awunjalo. Amanene eliya cala aqelile ukuma ati yonke into engaba ntsundu yeyokubandezela, yaye lonto isenzelwa ukuze abantsundu banganeliswa sisenzo sabapatiswa. Le yinto eyenziwa lipepa labantsundu elishicilelwa e Qonce *(Imvo Zabantsundu),* nelihamba kwindawo zonke kweli lizwe. Elopepa lihleli licopile uknti maxa onke lalate imbandezelo kuyo yonke into eyenziwa ngabapatiswa. Yiyo lonto ke kanye eyenziwa ngamanene eliya cala kweli Bandla. Ute nyatemba ukuba Ibandla alisokujikwa zinteto zamadoda eliya cala (Opposition) kodwa utemba ukuba liya kuwumisa lomteto.

Ms. LAING (Fort Beaufort) ute amalungu atile ate u Rulumeni wenze into yengqondo ukungenisa lomteto. Yena ezake izimvo zifana nezamanene ecala eliwuchasileyo lomteto. Uyasazi naye isimbonono esikoyo nge Pasi, ngoko ke akaboni nto yimbi abengayenzayo u Rulumeni ngapa­ndle kokungenisa umteto onjengalo. Kuzo zonke intlanganiso zamafama, leminyaka, akuzanga kusweleke ukuba kuqosheliswe nge sicelo somteto onjengalo. Nakubeni ayivumayo lonto, uwnqwalasele lomteto upambi kwebandla wafumana ukuba ungongena kuhanjiswa. Ubeke watembisa Umpatiswa Bantsundu ukuba uyakuwuxhasa lomteto. Elodinga ubelenza engekawulesi, kodwa ufumene akuwufunda ukuba lomteto uyakubulala nalamteto ka Hofmeyr. Omnye umcamango anawo ngowokuba lomteto ugadalala kangangokuba kuyakuba yinqaba ukuwuhambisa. (Hear, hear.) Kuyakuba nceda ntonina ke ukuchita ixesha ekuqwalaseleni umteto epekumhlope ukuba awunakusebenza. Ewe, u Rulumeni uwenzile owake umsebenzi ukungenisa umteto; waye ngokwenjenjalo ebonisa ukuba ulihoyile ilizwi lento eninzi yamafama. Into ayibonayo ke kukuba icala eltngavumelaniyo nalomteto libonise, ngapandle kokungxamela ukumngxwelera uluvo u Rulumeni, ukuba lo wona umteto ungongenakuqutywa pakati komzi. Ungqinelana nelungu lase Rini (Mr. Douglass) ukuba lomteto uyakubangela ukuba banqabe abasebenzi ezifameni. Kwakona uyavumelana nelungu lomahlulo wase Kapa, ukuba indleko yokukhupa ezi Pasi iyakuba yenkulu. Ubeke wangati uyakuzenzela ilizwi Umpatiswa Miteto ezindawo, kodwa akalibhekisanga. Umsebenzi uyakuba mkulu pezu komantyi, kuyakufuneka kongezelelwe i kileriki. Walate indleko pezu kwabantu abayakufunyanwa bengena Pasi, wati ezondleko kwabazizicaka ziyakubhatalwa ngo bhasi bazo; abayakubuye baurorele lomteto we Pasi. Walate indawo yomntu oselepuma entolongweni ukuba kusitiwa ukuba ufuna umsebenzi makaxele igama lomntu ayakucela umsebenzi kuye, ukuze nokuba ukude aputuywe eze kumisa indawo yokuba unga angamqesha umntu lowo. Ute lonto ayinakwenzeka. Wabonisa ngamatiletile ayakwenziwa xa ontsundu alahlekwelwe yi Pasi, ukuxelwa kumantyi, umantyi ukubika ku Rulumeni, oyakwenza ibhunga aze yena abikele i Ruluneli ukuba kuko i Netevi elahlekelwe yi Pasi. (Kwahlekwa.) Ute noko asinguwo umnqweno wake ukuhlekisa, uyanyanisa kulento. Ubonise indlela oyakusebenza ngayo lomteto kumahlulo avumeleyo wase Bhofolo, ute kuko abantu ababekekileyo abantsundu aba yakubapantsi kobunzima, abasakuba nako, nakubeni bom benamaqaga, ukutuma onyana babo nase vinkileni e Bhofolo ngapandle kokuba bayek jbacelela i Pasi. Lonto inzima, Ngalomteto u umtu, none lisense, yokuhlala kumzi wake, akanakupuma emideni yake ngapandle kwepasi entsha. Lonto ayisakuba nakuhanjiswa. Kudlulisele ukuba Ibandla liqonde ngoku ukuba lomteto awusokusebenza jgapambi kokuba ude uncanyatiselwe kwincwadi yemiteto. Kwakona uya kubulala umteto ka Hofmeyr. Kuya kulungana ukuba bapule idinga labo kubantu benteto ka Hofmeyr. Ipasi efuneka iqinijiwe yeyokuquba; enye into emayikangelwe kukuncipisa imitayi nemidudo ezifameii. Yiyo le mitayi nentlanganiso zemisentso ebanga ubnsela. Akufuneki mteto mtsha. Utsho wangenisa icebo lokuba lomteto unikelwe e Komitini ukuba iwucikde, ikangele ukuba unokubanjiswana.

Mr. SAUEL (Aliwal North): Inteto ye. lungu elibekelileyo lase Bhofolo (Mr. Laing) iyimpendulo efezekileyo kwinteto zabapatiswa. Owake umcamango ngowokuba emva kwengxakeko ezalatwe lilungu elibekekileyo (Mr. Laing) zokuba kuya kunqaba ukuwuhambisf lomteto, akuko lungu libekekileyo linokubuya liwuvotele njengokuba unjenje nje. Umpatiswa-Mihlaba (Mr. Scbermbrucker uti lomteto ufunwa ngama fama onke ngentliziyo enye, kodwa kwicala labo banamafama amatatu atete avakalisa ukuwuchasa. Abonise uluvo lwento eninzi yamafama ukuba lomteto awukusebenza

ngokwanelisayo. Ute yena uyakuxhasa i icebo lomhlobo wake obekekileyo ilungu lase Bhofolo kuba ecinga ukuba umteto ogqitiseleyo kulo unokwenziwa kapukapu umteto olungileyo we Pasi, unokwenza ; uknlunga okukulu, kodwa lo uyakuxakata ulonakalo kupela. Into efunwa ngamafama tkukuncipisa ubusela, yaye lonto inokwenziwa ngomteto olungileyo we Pasi. Ibandla liyakolisa nkuwancedisa amafama ukuncipisa ubusela. Amacala omabini ombuso ayavumelana ngaleyo nto, into abahlukana kuyo luhlobo lwalowomteto. lena (Mr. Sauer) unefama kwelase Maxhoseni, kwaye kungeko nto imqumbisa ngapezu kokuba eve ukuba impahla etile ibiwe uti ke ange angalifumana isela elo alohlwaye. Kanti ke noko lowonqweno awuselusuke uyihluta ubaleka nayo ingqondo yake, ukuba avotele umteto onjengalowo upambi kwe bandla. (Hear, I hear.) Uyavuyiswa kunene kumbona Umchazi-Miteto (Sir T. Upington) ese. ndaweni yake ngokokuhlwa, kuba enenteto ayibeke pambi kwebandla yo Mchazi-Miteto wolaulo lwexesha labo (1883) ati yiyo ebange ukuba uluguqule uluvo lwake.

Sir T. UPINGTON: Andiluguqule uluvo Iwam.

Mr SAUER: Akuncedi Into ukuba ilungu elibekekileyo liyikhanyele into yokuba liluguqule uluvo lalo. Nangoku, Inguqukile. Lasayina ingxelo yaba Picoti-Masiko elati kuyo alinankolo e Pasisi. (Hear, hear) Ukuba aluguqukanga uluvo Iwenene elibe­kekileyo, maliti ke lingawuvoteli lomteto. Kodwa okukukhanyela kwalata ukungayihluzi kwenene elibekekileyo inteto yalo eliyibhekisa kweli Bandla. Lonto kufuti liyenza. Ayiteti nto into yokutabata intetwana apa napaya yomntu omnye, umise kuyo inyawo zokutetelela icala lako, kanti inteto zelinye icala ukusakuzikangela. Kukapukapu nkufumana inteto ezimele ipasi neziyichasileyo. Ibandla malingapuhlisi inteto zengqina elinye. Lonto ayityebisi nalipina icala. Liti ke ilungu elibekekileyo, ilnngu lase Cradock (Sir T. Scanlen) linyanzelekile ukuxhasa lomteto ngenxa yecebo lo Mchazi Miteto we 1883 wayete kufuneka ipasi entsha. Into anga angayalata kuku­ba icebo lomchazi miteto wo 1883 alibalulunga luhlobo lwapasi. Kwakungeko nemikondo eyalatiweyo. Lati kodwa knfuneka uhlobo Iwe Pasi yakomkulu. Yenye into umnqweno walo nteto yomchazi miteto (Mr. Leonard) kulomteto upambi kwendlu ngoku. Ngeloxesha ilungu elibekekileyo lalichasa icebo lika Mr. Leonard, kodwa ngenxa yenteto yompatiswa Bantsundu. oncedayo (Mr. Innes. Senr.) liguqule izi­mvo. Uqube u Mr. Sauer wangena kwi mpendulo yomchazi-miteto ku Mr. Douglass ngokuba pantsi kwemileto yobusela bentsiba zenciniba nemfele, ifama selenziwe amapolisa. Ubonise ukuba pantsi kwaleyo miteto sazekeeraneleka ngentsiba nezikumba ukuba umntu ulisela, ekufanelekileyo ke ifama inawo amandla okubamba.

Sir T. UPINGTON uchaze kuba esiti akavisiswanga.

Mr. SAUER ute uyavumelana no Rulu. meni ukuba ayafuneka amacebo okuncipisa ubusela, kodwa akavumelani nabo mayelana nendlela emayitatyatwe. Mibini imikondo, yabantu ekufuneka igogiwe ngumteto’ Owokuqala ngowehilihili elihambahamba; lingena msebenzi. Lomkondo Ke sewuko umteto wamahilihili ongapatwa ngawo. Akufuneki mteto wa Pasi nkupata ihilihili. (Hear, hear.) Omnye umkondo ngowabantu abaqubayo. Lomkondo unokupatwa ngomteto we Pasi yokuquba. Ngabapina ke abanye abantu ngapandle kwaba babini abanga bangazamana nabo. Amava Ebandla ngawokuba umteto ocalula abantu awupumeleli. E Transvaal banemiteto ecalula abantsundu, imiteto enzima yokumxinzelela pantsi ontsundu, kanti ke noko abantsundu base Transvaal abandileke njengabantu beli lizwe lipetwee Kapa. (Hear, hear.) Imiteto enzima yokubandezela yase Transvaal ayibangi zimilo ebantwini, yeyo­na ibaxhwalisileyo. Yimposiso ukucinga ukuba isela unokulenza umntu ongebiyo ngomteto. (Hear, hear.) Kuwo onke amazwe amadala imiteto enxam, ejonge kuhlobo olutile Iwabantu, ayikhutazwa, (Hear, hear.) Ako amaxesha ongafunekayo umteto ocalulayo, kodwa imiteto enjalo kuko ukugabadela ekuyenzeni, njengalo upambi kwebandla. Wanelisiwe yena kukuqonda uknba lomteto awusoza usebenze. Umsebenzi oya kupumla pezu kwezicaka zakwa Rulumeni uya kuba mkulu, nendleko iya kuba nzima. Amafama aya kubuya abe ngawona alilela ukuba uroxiswe. Ibandla ngeliyikangela into ekutiwa maliyamkele. Umpatiswa-Bantsundu nte kuko abantu abangapandle kwalo mteto, kodwa wonke umntu ontsundu ukusuka e Sea Point ukuya e Mzimkulu upantsi kwalomteto ngapandle kwama Lawu.

Mr. DE WET: No, no. Amakoboka nama Bhastile angapandle.

Mr. SAUER: Kekaloku ngalomteto umiyo ngoku ngabantu abangapuntsi kwalo mbuso abemelwe knupata i Pasi. Kodwa lomteto ungowokucudisa wonke umntu ontsundu ngapandle kwe Lawu, wayengazi ukuba likhetwe nganina lona. Ungumteto oyakubadlela indlala abanye kweli lizwe. Azi ukuba waka watshona Umpatiswa. Mihlaba okuya wayefuna ivoti Eqonce, ukuba enumelele uyakungenisa umteto woluhlobo P

Mr. SCHERMBRUCKER; Ewo, ndatsho.

Mr. SAUER: Kuzo zonke izinto elazitetayo e Qonce ilungu elibekekileyo, ezivakalisiweyo akuko ndawo ikankanya mteto we Pasi unje. Hai, nakwi *Watchman.* (Kwahlekwa.) Ukumbula into eyaka yatetwa ngu Mpatiswa-Ndyebo (Sir Gordon Sprigg) owaka wati akufanelekile ukuba pantsi kombuso omnye abanye abantu batwaliswe imitwalo abangatwaliswayo abanye. Ukuba kunjale, ibandla kuyakulifanela ukuba lingawamkeli lomteto. Into oyakuyenza uyakuvusa into eninzi yokurora, zekubonakale ukuba mawuroxiswe, okanye uyekwe. Into efunekayo asimiteto mitsha kodwa ngamapolisa amaninzi okubamba amasela. Ukulinyanzela ukuba lipate ipasi isela asiyona nto iyakubanga ukuba litembeke. Ukuba u Rulumeni ubecela imali engapezulu ukuhlaulela amapolisa angapezulu, ubeyakuvota ukuba anikwe, kuba esazi ukuba lonto iyakunceda ngapezu kwelicebo lipambi kwe nkundla. Lomteto uyakubandezela, ugadalala, awunanto ilungileyo kuwo; pandle kwe bandla uyakulenzakalisaigama lika Rulumeni. Uyakuxhasa ilungu lase Bhofolo kulomcimbi.

Mr. O’REILLY, (Cape Town), ute abanye bayakumangaliswa ukuba ati eugumxhasi wenkululeko yabantu kwezinye indawo— (Kwahlekwa) namhla axhase lomteto; kodwa kukuba engumxhasi wenkululeko yabantu lento awuxhasayo. [Mr. Sauer: Yalifuza kanye i Ayilishi londlela yokuteta.] (Kwahlekwa.) Ingaba ilifuzile, uqube watsho u Mr. O’Reilly, kodwa ngoku ama Xhosa awapetwe ngokufanayo', lomteto ungowokubabeka kumgangato omnye. Uwabona ungumteto wokukhusela ontsundu.

Mr. A. S. DU PLESSIS, (Albert,) ute lomteto ufuneka kanye kwesake isitili, ngawona ulungileyo lo umteto kunalo ukoyo owenza isahluko kubantu beMbobo lunye. Umandla wabo awufani nalo wase Kapa.

Mr. IMMELMANN, (Victoria West), ute umteto ngewunganeliswa kupekaza isela, ngewuba ngowokunyanzela abantu ukuba basabenze.

Mr. ORPEN, (Wodehouse), ute icacile kuye into efanele ukwenziwa ukupelisa ubusela nobuhilihili, wona umteto uyafuneka, kodwa luhlobo lomteto into ekungayo. Makucalnlwe pakati kwehilihili nongelilo. Ipasi zifunyanwa nangamahilihili, ayiteti nto kuba ufika umntu ayicele ngefestile asuke umbhali abuze igama, abhalelwe kube kuqutyiwe. Ifama malibe namandla okuyisayina nalo ipasi. Inga yepaula isi­milo ke ipasi xa umntu anayo ene nombolo yake. Kwaye kungefuneki ukuba u Rulumeni angenise umteto wokuba umntu onebala elitile amelwe yi Pasi.

Mr. P. J. DU TOIT, (Richmond), ute i Pasi iyakubanga ukuba isela linqatyelwe kuhamba omgama otile ukuyakuba.

CAPT. BRABANT, (East London), ute wati ngapambi kokuba anyulwe wagqiba kwelokuba akasokuxhasa mteto uyakucapukisa ubhojabhoje abantsundu, uvakolwa ukuba lomteto uyakwenjenjalo. Kweyake ingcinga umteto wokuquba xa nqinisiweyo nyakuwanelisa amafama. Into efunekayo yinyameko kodwa ekunikeleni ipasi. Utsho wati Umxhosa waka wafunyanwa enenkomo ezibiweyo pofu enikwe ipasi lifama elikufupi naye lakuba lihlaulwe nge hafugolweni. Uyakuxhasa icebo lelungu lase Bhofolo.

Mr. PEARSON (Port Elizabeth) ute naye ukolwa licebo lelungu lase Bhofolo kuba engakolwa ngalomteto njengokuba unjenje nje. Umngenisi wawo akasakuwazi ukubuya kwawo e Komitini. Ngesingacingi zinto zilnkuni ngabantsundn, sibafake ngo gonyamelo entweni abangekayiqondi, ngakumbi ngoku kufuneka abasebenzi.

U Mr. ROBERTSON (George) ute naye uxhasa ilungu lase Bhofolo. Zininzi izinto eziya kaxaka, ezingati zipambi kwe Komiti zilungiswe. Isebenzi liya kuba likulu ukwaba ezi Pasi. Bafuna umteto wobusela, kodwa lo awusakubucukumisa. Ute ngeyesamkela elicebo u Rulumeni. Enye into amafama mawanikwe ilungelo lokubhala ipasi.

U Mr. HOFMEYR (Stellenbosch) ute kumhlope ukuba isininzi siyayi funa ipasi; kodwa lomteto kufuneka unendawo eziguqulwayo. Ute nyatemba ukuba iya kuwu. votela ngoku Indlu ukuze ke utyape ukuya e Komitini. Liya lamkelana eli cebo ilungu lase Bhofolo

U Mr. LAING ute nkuba uyavuma u Rulumeni kuluugile.

U Mr. DE WET ute akalamkeli elo cebo. Bozibonela into abayakuyenza ngokwabo ute ingxoxo mayike yenziwe umbeko.

Kwahlukwanwa ngo 6 p.m. ngobusuku.

Ingxoxo yalomcimhi ibuye yandululwa ixesha lesitatu ngo-Mvulo, 3 June, ngu

Mr. THERON (Richmond) ote njenge Sekritari ye Mbumba yama Bhulu, unokuti kwintlanganiso yokugqibela yamasebe amashumi matatu, amele amafama amawaka mane, kwavakaliswa isigqibo sibangwa ngumoya omnye, wokuba i Pasi iyafuneka. Umteto wompatiswa-Bantsundu ukusela ifama kwanontsundu. Yintwana encinane na leyo. ilungu Lomahlulo we Kapa liwukalazele umteto ngokuba Haiti ungowogonyamelo, laye lisiti yonke into efunwayo inokufunyanwa ngokuhanjiswa komteto wamadungudwane nowokuquba. Lomiteto yomibini iyaziwa ngamalungu e Bond, kanti ke noko ati afuna i Pasi. Ubonise ukuba abantsundu bayayifuna i Pasi, ngamawaka abayitabate benganyanzelwe bani, e Rini 10,600; e Bhofolo 829 ipasi ezabiweyo ngalo nyaka; Eqonce 7,839, banyanzelwe ngubanina? Nango tungumlomo kwenziwanje ukutetwa. Imantyi yase Herschel kumahlulo wayo bavuswe ngulovo mtetouayaka. Umteto onzima wona ngowase zikwatini e Kimberley. Lomteto ucelwa ngabantsundu ovela amafama wowuxhasa;

U Sir T. SCANLEN ute akatetanga kwada kwamalungana nokupela kwengxoxo, kuba ebenga angeva into ayitetayo amadoda afuna Umteto we Pasi Unexesha eyalusile lemiteto ye Pasi—kwangapamai kokuba abe lilungu le Palamente. Kute nyakana waqala ukungena e Palamente wase Komitini yomteto we Pasi yokuquba. Umpatiswa. Bantsundu ute ubanika ibali lemiteto ye Pasi, watsho waqala ngomnyaka we 1828, kodwa nga eye kunyaka we 1809. Ngalonyaka kwaqalwa ngomzi wama Lawu, ekwatiwa maungahambi ngapandle kwemvume yenkosi zawo eziya kuti ziwanike ipasi. Lowo mteto wapeliswa ngo 1828. Ingxolo eyavuswa ngulomteto e England, ukuze ude uroxiswe ayibanga ngangangxo. lo. Saqala oko ukungatenjwa e England. Ukutabatela kwelo xesha ke awalange abisangeniswa ama Lawu ezipasini. Ngumteto No 49 owamisela i Pasi yama Xhosa ange. ngawo apantsi kwe Nkosazaua xa angena kweli efuna umsebenzi. Siyavakala ke isizatu sokumiswa kwawo. Yonke imiteto ye Pasi isoloko isenzelwa abantu abangengabo. abale Koloni. Umahluko wenziwa mhlana kwangena kwa Rulumeni aba Tembu base Glen Grey ekwatiwa bona bohlala ngemiteto yabo kakade. Ibe ngummangaliso ke kuye ukuva ilungu eli­bekekileyo lisiti abantsundu abasakuba pantsi kwamteto wahlukileyo kulo bahleli bepantsi. kwawo kakadeni. Angabuzana, ukuba ama Mfengu, akutobela umbaso nokutembeka buboniswe agokwaneleyo, aka apantsi kwe Pasi? Ngalomteto Imfengu ekude Koloni kufuneka ine Pasi ingenayo seyisohlwaywa. Umteto awunjalo namhla. Amafama akadazela amaqaga esiti ancedisa ubusela, kwabonakala eyekwa.

. -